《冬夜仝林靖初林方道陈廷选林奉初余伯荐柯世显集郑兆相宅》
明代·佘翔

片月移庭树，花阴客乍来。张灯娱永夕，促席罄深杯。

歌彻湘中曲，谈倾稷下才。留连𢬵一醉，肯惜玉山颓。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。